stanford-oval/wikipedia huggingface dataset:
Owen Hunt
Tarina > 5. tuotantokausi

Owen Hunt on armeijan kirurgi, joka on erikoistunut traumakirurgiaan. Hän on ollut mukana Irakin sodassa, jossa hän on saanut henkisiä traumoja. Hunt tekee dramaattisen ensiesiintymisensä sarjassa tehden henkitorven avauksen kynällä. Saatuaan itsekin haavan hän paikkaa oman haavansa itse ilman puudutusta. Kirurgian johtaja Richard Webber tarjoaa hänelle traumakirurgian ylilääkärin virkaa Seattle Gracen sairaalassa, mutta hän kieltäytyy. Ennen poistumistaan sairaalasta hän suutelee Cristinaa intohimoisesti.
Myöhemmin Hunt ottaa vastaan ylilääkärin viran ja alkaa työskennellä vakituisesti Seattle Gracen sairaalassa. Hän onnistuu ärsyttämään Tri. Shepherdiä ja Tri. Sloania, jotka kokevat hänen hoitonsa julmina.
Hunt tutustuu paremmin Cristinaan, ja paljastaa hänelle yksityiskohtia kipeästä menneisyydestään kertoen mm. koko yksikkönsä kuolemasta viimeisellä matkallaan Irakissa. Nämä tapahtumat näyttävät vaikuttavan paljon Huntin käyttäytymiseen. Hän mm. väittelee jatkuvasti muiden kirurgien kanssa ja puhuu potilaille ja harjoittelijoille ilman hyviä tapoja ja kunnioitusta. Myöhemmin hän suutelee Cristinaa uudelleen kerrottuaan ensin tälle ettei hän tarvitse häntä.
Huntin ja Cristinan suhteen alku on hankala, mutta pari alkaa lopulta seurustelemaan. Suhdetta vaikeuttavat Huntin sotatraumat ja hänen ex-morsiamensa Bethin käynti sairaalassa. Hunt satuttaa Cristinaa kahdesti unissaan, ensin sairaalassa ja myöhemmin Cristinan asunnossa. Myöhemmässä tapauksessa Cristina herää Huntin kuristaessa häntä. Pian tämän jälkeen Cristina lopettaa suhteen.
Jouduttuaan Cristinan jättämäksi Hunt aloittaa terapian sairaalan psykologin vastaanotolla, ja puhuu siellä mm. sotatraumoistaan. Terapia auttaa häntä pääsemään henkisesti parempaan kuntoon, minkä Cristinakin huomaa. Hunt pyytää Cristinaa palaamaan kanssaan yhteen, mihin tämä harkittuaan asiaa viimein suostuu.
Hunt huomaa Seattle Gracessa työskennellessään George O'Malleyn omaavan kykyjä traumakirurgiaan, ja alkaa opettaa tätä. Huntin ja sairaalassa potilaana olleen toisen Irakin sodan veteraanin inspiroimana George päättää liittyä itsekin armeijaan. George loukkaantuu kuitenkin vakavasti jäätyään linja-auton alle, ja joutuu potilaaksi Seattle Gracen sairaalaan. Viidennen kauden viimeisessä jaksossa hänen tilansa romahtaa, ja Hunt ja useat muut lääkärit yrittävät elvyttää häntä.
Tarina > 6. tuotantokausi

Yritykset elvyttää Georgea epäonnistuvat ja tämä kuolee. Owen selviytyy Georgen kuolemasta paremmin kuin monet muut sairaalan lääkäreistä.
Owenin ja Cristinan suhde voi hyvin. Cristina on kuitenkin masentunut siitä, ettei hänellä ole sairaalassa hyvää vakituista sydänkirurgian opettajaa eikä hän pääse leikkauksiin yhtä usein kuin haluaisi. Owen päättää auttaa suostuttelemalla vanhan naispuolisen ystävänsä Teddy Altmanin ottamaan työn Seattle Gracestä. Teddy on sydänkirurgi, ja on työskennellyt Owenin tavoin armeijan palveluksessa. Cristina suhtautuu Teddyyn aluksi epäilevästi, mutta huomaa sitten tämän olevan loistava opettaja, ja alkaa viihtyä tämän seurassa.
Teddyn tulo vaikeuttaa kuitenkin Owenin ja Cristinan välejä Teddyn tunnustettua Owenille, että hän on ollut pitkään rakastunut tähän. Owen tunnustaa tunteneensa samoin Teddyä kohtaan, mutta rakastuneensa sittemmin Cristinaan. Tilanteen muuttuessa vaikeaksi Teddy päättää lähteä sairaalasta. Cristina haluaa pitää Teddyn opettajanaan, koska hänelle on tärkeintä kehittyä kirurgina. Epätoivoisena Cristina sanoo lopulta luopuvansa Owenista Teddyn hyväksi, jotta tämä jäisi. Teddy paljastaa humalassa Owenille Cristinan lupauksen. Owen on murtunut Cristinan käytöksestä, mutta yrittää vakuuttaa Cristinan siitä, että ihmissuhteet ovat uraa tärkeämpiä.
Owenin ja Teddyn välit paranevat, ja Owen tajuaa tuntevansa Teddyä kohtaan muutakin kuin ystävyyttä. Kun Teddy joutuu kilpailemaan vakituisesta työpaikasta toisen lääkärin kanssa, Cristina pyytää Owenia puhumaan Teddyn puolesta. Owen pettää kuitenkin molempien naisten luottamuksen ja pyytää Derekiä olemaan uusimatta Teddyn sopimusta. Cristina ja Teddy suuttuvat molemmat Owenille saatuaan tietää asiasta. Cristina päättää lopulta erota Owenista, koska tämä ei tiedä mitä tuntee Teddyä kohtaan. Teddy pyytää Owenia valitsemaan naisten välillä.
Kauden viimeisessä jaksossa sairaalaan julistetaan hätätila, kun edesmenneen potilaan leski Gary Clark alkaa ampua ihmisiä. Cristina joutuu vaaraan, ja Owen päättää lopulta valita Cristinan. Owen löytää Cristinan, mutta haavoittuu Clarkin ammuttua häntä. Meredith onnistuu kuitenkin pelastamaan Owenin.
Tarina > 18. tuotantokausi

Jaksossa 8 Owen joutuu autokolariin vaimonsa Teddyn ja lääkärikolleegansa kanssa. Jakso päättyy dramaattisesti auton tippuessa jyrkänteeltä Owenin ollessa vielä sen sisällä. Hän loukkaantuu vakavasti mutta ei kuole.
Aiheesta muualla

ABC - Grey's Anatomy - Owen Hunt
IMDb - Dr. Owen Hunt (Character)
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Pelageja (artisti)

Pelageja vuonna 2015.
Pelageja Sergejevna Telegina (ven. Пелаге́я Серге́евна Теле́гина, o.s. Hanova (ven. Ханова), s. 14. heinäkuuta 1986 Novosibirsk, Neuvostoliitto) on venäläinen laulaja, Pelageja-nimisen yhtyeen perustaja ja solisti. Hän esittää venäläisiä kansanlauluja, romanssimusiikkia ja yhtyeen omaa tuotantoa.
Elämä ja ura

Pelageja Hanova syntyi taiteelliseen perheeseen. Hänen äitinsä oli laulaja ja teatteriohjaaja sekä ohjaamisen ja näyttelemisen opettaja. Ensimmäistä kertaa Pelageja esiintyi lavalla nelivuotiaana. Kahdeksan vuoden iässä hän pääsi ilman pääsykokeita Novosibirskin konservatorion musiikkikouluun.
Kun Pelageja oli yhdeksänvuotias, hän osallistui Utrennjaja zvezda (Aamutähti) -nimiseen lasten ja nuorten  laulukilpailuun ja voitti sen.
Kymmenen vuoden iässä Pelageja solmi sopimuksen Feelee Records -levy-yhtiön kanssa ja muutti Moskovaan. Hän opiskeli musiikkia Gnesin-musiikkiakatemiassa ja kävi musiikki- ja tanssipainotteista koulua nro 1113. 
Pelageja valmistui koulusta tavallista nopeammin, 14-vuotiaana, ja pääsi opiskelemaan Venäjän teatteritaiteen akatemiaan näyttämötaiteen linjalle. Hän valmistui erinomaisin arvosanoin vuonna 2005. Samoihin aikoihin perustettiin Pelageja-niminen etno-folk-rock-yhtye.
Vuosina 2012–2014 Pelageja toimi Venäjän The Voice -ohjelman (ven. Голос) tähtivalmentajana ja vuosina 2014–2016 sekä 2018 hän valmensi formaatin lasten versiossa The Voice Kids (ven. Голос. Дети).
Diskografia

1999 — Любо! (Ljubo!), single
2003 — Пелагея (Pelageja)
2006 — Сингл (Singl), single
2007 — Девушкины песни (Devuškiny pesni)
2009 — Сибирский драйв (Sibirski draiv), konserttitaltiointi (DVD ja CD)
2010 — Тропы (Tropy)
Palkinnot

Pelageja palkittiin vuoden 1996 parhaana venäläisen kansanlaulun esittäjänä (Лучший исполнитель народной песни в России 1996 года).
Vuonna 2014 Ingušian tasavallan presidentti Junus-bek Jevkurovin päätöksellä Pelagejalle myönnettiin ansioituneen kulttuuritoimijan arvonimi (Заслуженный работник культуры Республики Ингушетия) tunnustuksena merkittävästä Ingušian kulttuurin hyväksi tehdystä työstä.
Vuonna 2015 Pelageja voitti Parhaan folk-musiikin esittäjän palkinnon Venäjän kansallisessa musiikkigaalassa.
Yksityiselämä

Vuonna 2010 Pelageja Hanova meni naimisiin ohjaaja Dmitri Jefimovitšin kanssa. Heidän liittonsa kesti kaksi vuotta. Pelageja ja jääkiekkoilija Ivan Telegin avioituivat 16. kesäkuuta vuonna 2016.
Aiheesta muualla

www.pelagea.ru
www.24smi.org
Perhetyö

Perhetyö (myös ehkäisevä perhetyö ja ennaltaehkäisevä perhetyö) on perheiden omaa selviytymistä tukevaa ja heidän ongelmatilanteita ennaltaehkäisevää sosiaalipalvelua, joka on suunnattu jokaiselle lapsiperheelle. Se on osa lastensuojelun avohuollon tukitoimia. Perhetyötä myönnetään alle 18-vuotiaiden lasten perheisiin, joissa on tarve tukeen raskausajan loppupuolen tai synnytyksen ajalle, perheen tai vanhemmuuden toimintakyvyn heikentyessä, syrjäytymisen ehkäisemisessä, äkillisessä elämäntilanteen muutoksessa (kriisitilanteet), lastensuojeluhuolissa sekä vanhempien ohjauksessa, tuessa sekä arjen hoidossa ja vahvistamisessa. Palvelun muoto vaihtelee paikkakunnittain ja siinä käytettävät menetelmät vaihtelevat kovasti, jonka vuoksi perhetyön yksiselitteinen määritteleminen on haastavaa.
Perhetyön aloittaminen

Perhetyön tarpeen kiireellisyyttä arvioidaan ja sen saamiseen vaikuttaa ensisijaisesti lapsen arjen turvaaminen kun vanhemmalla on alentunut toimintakyky. Arvioitaessa käydään läpi perheen mahdollisuuksia saada muuta palvelua tai apua tilanteessa. Tarvittaessa yhteistyötä tehdään erilaisten perhettä tukevien ammattiryhmien kanssa. Sosiaalityöntekijä vastaa perhetyön aloittamista, lopettamista ja siihen liittyviin tavoitteisiin koskevasta päätöksenteosta. Lastensuojelullista perhetyötä tuottaa hyvinvointialueiden lisäksi yksityiset yritykset ja yhdistykset ja se tulee erotella monilla hyvinvointialueilla perhetyön nimellä kulkevista kodinhoitajan työstä, päivähoidosta ja perheen kotipalvelusta.
Perhetyö käytännössä

Perhetyö on yleensä yhdistelmä käytännön toimia ja psykososiaalista tukea perheelle. Työskentely tapahtuu tavallisesti perheissä tai sen lähiympäristössä, jolloin perhetyöntekijä antaa apua keskustelemalla ja käyttämällä erilaisia menetelmiä. Perheen vanhemmat voivat saada tukea kasvatuksessa ja lapselle voidaan järjestää toimintaa, joka tukee hänen hyvinvointiaan. Kun perhetyötä tehdään lastensuojelun avohuollon tukitoimena, siitä tulee tehdä päätös ja kirjallinen lausunto asiakassuunnitelmaan tavoitteineen. Kun työskentely aloitetaan, sen tulee olla mahdollisimman tavoitteellista ja siitä tehdään selkeä suunnitelma. Suunnitelma ja sen tavoitteet laaditaan yhdessä perheen kanssa, näin työskentelystä pyritään tekemään motivoivaa ja sitovaa myös perheelle. Työskentelyn keston määrittää palvelupäätös, jonka jälkeen arvioidaan, onko edistymistä tavoitteisiin nähden tapahtunut.
Perhetyö käytännössä > Ryhmämuotoinen perhetyö

Perhetyötä voidaan järjestää myös ryhmämuotoisena, jolloin tarkoituksena on tukea perheitä vertaistuen avulla. Ryhmämuotoinen perhetyö on tarkoitettu perheille, joiden elämäntilanne mahdollistaa ryhmään osallistumisen. Ryhmiin kokoontuvat vaihtelevasti koko perhe tai esimerkiksi yksi vanhempi ja lapsi. Ryhmässä työskentelyssä tuetaan vanhemmuutta ja arjenhallintaa, työskentely voi tapahtua keskustellen tai käytännön toiminnan muodossa. Ryhmämuotoista perhetyötä ohjaavat ammattilaiset ja sitä järjestää joissakin kunnissa muun muassa Mannerheimin Lastensuojeluliitto.
Perhetyö käytännössä > Perhetyöhön hakeutuminen

Perhetyöhön hakeutuminen vaihtelee hyvinvointialueittain. Useilla hyvinvointialueilla on oma perhetyön yksikkönsä, joissa työskenteleviin perheohjaajiin tai -työntekijöihin perhe voi ottaa suoraan yhteyttä. Joissakin kunnissa otetaan yhteyttä sosiaaliohjaajaan tai -työntekijään. Palvelujen piirii pääsee yleensä myös perheneuvolan, terveyskeskuksen, psykiatrian poliklinikan, neuvolan, lastensuojelun, päivähähoidon ja vammaispalvelujen kautta.
Nokia N810

| N810 |
| --- | --- |

Julkaistu:  18. lokakuuta 2007
Käyttöverkot:  IEEE 802.11, Bluetooth 2.0
Mitat:  72 × 128 × 14 mm
Paino:  226 g
Näytön kuvatarkkuus:  800 × 480 pikseliä
Värien lukumäärä:  65 000
Muisti:  128 MB RAM, 256 MB Flash, 2 GB sisäistä tallennusmuistia
Kamera:  VGA-web-kamera
Musiikkisoitin:  on
Valmiusaika:  288 h
Puheaika:  selainkäytössä 4 h
Käyttöjärjestelmä:  Internet Tablet OS2008 (Maemo 4.0 Chinook)
Liitännät:  USB 2.0
Muuta:  ei sisällä puhelinosaa
Infobox OKNimi-testi OK: 
Nokia N810 on Nokian valmistama langattomaan internetkäyttöön suunniteltu Linux-pohjainen internetpäätelaite. Laitteessa ei ole puhelinta. N810 on Nokia N800 -laitteen sisarmalli, josta se eroaa selvimmin GPS-piirin ja kannen alta liukuvan qwerty-näppäimistön osalta. N810:n käyttöjärjestelmä Internet Tablet OS2008 on julkaistu myös N800-laitteelle.
N810 esiteltiin 18. lokakuuta 2007 ja sen toimitukset alkoivat marraskuussa 2007.
N800:n ja N810:n eroavaisuudet

N810 on suorittimeltaan ja muisteiltaan samanlainen N800:n kanssa, mutta enimmäiskellotaajuus on nostettu Internet Tablet OS2008:n myötä 400 MHz:iin. N800:ssa on kaksi täysikokoista SDHC-muistikortteja tukevaa muistikorttipaikkaa, N810:ssä vain yksi miniSD-muistikorttipaikka, mutta se sisältää 2 gigatavua sisäistä tallennusmuistia. N800:n kotelo on muovinen, N810:n metallinen. N800:ssa ei ole kannen alta esiin liukuvaa qwerty-näppäimistöä eikä sisäänrakennettua GPS-piiriä, mutta puolestaan se sisältää FM-radion. N810:n näyttö on transflektiivinen eli kirkkaassa auringonvalossa luettava. Laitteen videopuheluihin tarkoitettu kamera on 810:ssä kiinteästi kohti käyttäjää, aiemmassa mallissa sen oltua käännettävä.
Molemmat laitteet tukevat Linux-pohjaista Internet Tablet OS2008 -käyttöjärjestelmää. Internet Tablet OS2008:n betaversio julkaistiin N800-laitteelle marraskuussa 2007.
Aiheesta muualla

Käyttöohjeet (Arkistoitu – Internet Archive)
Nokia N810 - Tuki
Tietokone: Ensitesti: Nokia N810 Internet Tablet (Arkistoitu – Internet Archive)
Niklas Zennström

| Niklas Zennström |
| --- | --- |
 Niklas Zennström
Henkilötiedot
Syntynyt: 16. helmikuuta 1966 (ikä 58) Järfälla, Ruotsi
Niklas Zennström (s. 16. helmikuuta 1966 Järfälla) on ruotsalainen yrittäjä. Yhdessä Janus Friisin kanssa he ovat kehittäneet KaZaA- ja Skype-ohjelmistot. Tällä hetkellä hän kehittää P2PTV-sovellus Joostia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Niklas Zennström
Nieuwe Sluisin majakka

| --- | --- |
Sijainti:  Nieuwesluisweg (d)   Breskensin kylästä länteen, Sluis Alankomaat
| --- | --- |
Suunnittelija:  Quirinus Harder
Korkeus:  28,4 m
Luokitus:  Rijksmonument (en)  (1982) 
| --- | --- |
Valmistunut:  1866-1867
Sammutettu:  2011 
| --- | --- |
Valon korkeus:  28,0  m 
Valoteho:  11 000 kandela (valkoinen), 2 750 kandela (punainen), 1 600 kandela (vihreä) 
Valonkanto:  14 km
Valon ominaisuudet:  Oc WRG 10s 
| --- | --- |
ARLHS:  NET018 
Admiralty:  B0166.1 
MarineTraffic:  1000006442 
NGA:  114-9120 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Nieuwe Sluisin majakka on majakka Nieuwesluisin kylässä, pari kilometriä länteen Breskensin asutuskeskuksesta Zeelandissa. Majakan suunnitteli Quirinus Harder, ja se rakennettiin vuosina 1866–1867. Kahdeksankulmainen mustavalkoinen majakkatorni on 28,4 metriä korkea, ja siinä on viisi kerrosta.
Nieuwe Sluisin majakka on Alankomaiden vanhin vielä pystyssä oleva valurautainen majakkatorni. Se oli alun perin väritykseltään keltainen, jonka jälkeen se maalattiin punavalkoraidalliseksi ennen lopullista ulkoasuaan. Majakan katto on kuparia.
Majakan valo on näkyvissä seitsemän sekuntia, jonka jälkeen seuraa kolmen sekunnin pimeys.
Normetanefriini

Normetanefriinin rakenne.
Normetanefriini on noradrenaliinin aineenvaihduntatuote. Sitä mitataan epäiltäessä feokromosytoomaa.
Normetanefriinin kemiallinen kaava on C9H13NO3, moolimassa 183,204 g/mol ja CAS-numero 97-31-4.
Aiheesta muualla

PubChem: Normetanephrine (englanniksi)
Human Metabolome Database (HMDB): Normetanephrine (englanniksi)
Pikkupirkot

| Pikkupirkot |
| --- | --- |
 Ketopikkupirkko (Scymnus frontalis)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Scymninae
Tribus::  Scymnini
Suku::  Pikkupirkot Scymnus  Kugelann, 1794
Katso myös
   Pikkupirkot Wikispeciesissä   Pikkupirkot Commonsissa 
Infobox OKNimi-testi OK: 
Pikkupirkot (Scymnus) on kovakuoriaisten (Coleoptera) lahkoon kuuluva leppäkerttusuku. Sukuun kuuluu ainakin 100 lajia. Lajimäärä vaihtelee eri lähteissä. Suomessa on tavattu 14 pikkupirkkolajia.
Pikkupirkkoja

Männynpikkupirkko (Scymnus nigrinus)
Löylypikkupirkko (Scymnus suffrianoides)
Ketopikkupirkko (Scymnus frontalis)
Rinnepikkupirkko (Scymnus schmidti)
Pohjanpikkupirkko (Scymnus jakowlewi)
Valupikkupirkko (Scymnus interruptus)
Paahdepikkupirkko (Scymnus rubromaculatus)
Ahopikkupirkko (Scymnus femoralis)
Kuusipikkupirkko (Scymnus abietis)
Tuomipikkupirkko (Scymnus ferrugatus)
Lehtopikkupirkko (Scymnus auritus)
Pyörrepikkupirkko (Scymnus impexus)
Juovapikkupirkko (Scymnus suturalis)
Tammipikkupirkko (Scymnus silesiacus)
Mustapikkupirkko (Scymnus ater)
Pensaspikkupirkko (Scymnus haemorrhoidalis)
Pajupikkupirkko eli luhtapikkupirkko (Scymnus limbatus)
Rahkapikkupirkko (Scymnus fennicus)
Luumupikkupirkko (Scymnus subvillosus)
Aiheesta muualla

Laji.fi: Pikkupirkot (Scymnus)
ITIS: Scymnus (englanniksi)
Bug Guide: Genus Scymnus (englanniksi)
Pherobase: Semiochemicals of Genus Scymnus (englanniksi)
Norjan kauppakorkeakoulu

| Norjan kauppakorkeakoulu |
| --- | --- |
 Norjan kauppakorkeakoulu
Perustettu:  1936
Tyyppi:  Julkinen
Rehtori:  Øystein Thøgersen
Henkilökunta:  300
Opiskelijoita:  3,250
Sijainti:  Bergen,  Norja
Sivusto:  www.nhh.no
Kauppakorkeakoulun alue on Bergenin pohjoisosassa, kuvassa Byfjorden-vuonon oikealla rannalla.
Norjan kauppakorkeakoulu (norj. Norges Handelshøyskole, NHH) on Norjan johtava kauppatieteellinen korkeinta opetusta ja tutkimusta harjoittava korkeakoulu. Se perustettiin 20 vuotta käytyjen keskustelujen jälkeen 1936 Norjan entiseen pääkaupunkiin Bergeniin. NHH:n alumnitoiminta on merkittävää. Vuonna 2006 NHH arvostettiin Euroopan 26. parhaaksi kauppakorkeakouluksi.
Suomesta Pohjoismaiden neuvoston Nordplus-stipendien avulla NHH:ssa opiskelevat vuosittain muun muassa Turun ja Aalto-yliopiston kauppakorkeakoulun ylioppilaat. Keski- ja länsieurooppalaiset vaihto-oppilaat opiskelevat Erasmus-ohjelmaan kuuluvien stipendien avulla.
Aiheesta muualla

Norges Handelshøyskolen sivusto
Norjan valtiolliset yliopistot ja korkeakoulut
| --- | --- |
Yliopistot:   Agderin yliopisto  Bergenin yliopisto  Kaakkois-Norjan yliopisto  Norjan teknis-luonnontieteellinen yliopisto  Norjan ympäristötieteen ja biologian yliopisto  Oslon yliopisto  Stavangerin yliopisto  Tromssan yliopisto 
Valtiolliset erityiskorkeakoulut:   Norjan eläinlääketieteellinen korkeakoulu  Norjan kauppakorkeakoulu  Norjan liikuntatieteellinen yliopisto  Norjan valtiollinen musiikkikorkeakoulu  Oslon arkkitehtuuri- ja designkorkeakoulu  Vapaa teologinen tiedekunta 
Alueelliset valtionkorkeakoulut:   Akershusin valtionkorkeakoulu  Bodøn valtionkorkeakoulu  Buskerudin valtionkorkeakoulu  Etelä-Trøndelagin valtionkorkeakoulu  Finnmarkin valtionkorkeakoulu  Gjøvikin valtionkorkeakoulu  Harstadin valtionkorkeakoulu  Innlandetin korkeakoulu  Molden valtionkorkeakoulu  Narvikin valtionkorkeakoulu  Nesnan valtionkorkeakoulu  Oslon valtionkorkeakoulu  Pohjois-Trøndelagin valtionkorkeakoulu  Saamelainen korkeakoulu  Tromssan valtionkorkeakoulu  Vestlandetin korkeakoulu  Voldan korkeakoulu  Ålesundin valtionkorkeakoulu  Østfoldin valtionkorkeakoulu 
Valtion taidekorkeakoulut:   Bergenin taidekorkeakoulu  Oslon taidekorkeakoulu
Norjan ilmailumuseo

| Norjan ilmailumuseo |
| --- | --- |
 Museorakennus vuonna 2005.
Tyyppi:  Museo, yleishyödyllinen yhteisö 
Sijainti:  Bodø 
Perustettu:  16. helmikuuta 2007  
Kotisivut:  luftfartsmuseum.no/en 
Koordinaatit:  67°16′37″N, 14°24′43″E
 fiNorjan ilmailumuseo 
  
Norjan ilmailumuseo (norj. Norsk Luftfartsmuseum) on Norjan Bodøssa sijaitseva ilmailumuseo. Vuonna 1994 avattu museo sijaitsee potkurin muotoisessa rakennuksessa, jossa sillä on yli hehtaari näyttelytiloja. Norjan ilmailumuseon kokoelmiin kuuluu siviili- ja sotilaskoneita.
Aiheesta muualla

Kuvia tai muita tiedostoja aiheesta Norjan ilmailumuseo Wikimedia Commonsissa
Pertti Koskinen

Pertti Koskinen
Pertti Koskinen (s. 1957 Laitila)  on suomalainen kirjailija, joka asuu Harjavallassa. Hän on sekä Suomen Kirjailijaliiton että Suomen Nuorisokirjailijat ry:n jäsen.
Tuotanto

Pertti Koskinen julkaisi ensimmäisen Maija Miilunkorpi -sarjan jännityskirjan, Salaisuuksien kylä vuonna 2011. Vuonna 2016 ilmestyi jännitysromaani, Silloin ja sinä yönä, jonka päähenkilö on työtön toimittaja Juhani Kotkasuo. Pertti Koskinen kirjoittaa myös Vilho ja Jari -nuortenkirjasarjaa, jossa seikkailevat yläkouluikäiset kaverukset.
Pertti Koskinen tarkastelee kirjoissaan yhteiskunnallisia ongelmia psykologisella tasolla.
Kirjat

Silloin ja sinä yönä, KVALITI, 2016
Suhteita ja suhteettomuuksia, Nordbooks, 2008 (novellikokoelma)
Kirjat > Maija Miilunkorpi -sarja

Tulipalo, KVALITI, 2018
Rasmus, KVALITI, 2017
Vinttikamaripoika, KVALITI, 2015
Manipulaattori, KVALITI, 2015
Kaunis mies katoaa, Myllylahti, 2012
Salaisuuksien kylä, Myllylahti, 2011
Kirjat > Vilho ja Jari -sarja

Pedon jäljillä, KVALITI, 2015
Testamentti, KVALITI, 2017
Aiheesta muualla

KVALITI (Arkistoitu – Internet Archive)
Lukukeskus (Arkistoitu – Internet Archive)
Nuorisokirjailijat
Kirjasampo
Dekkarinetti (Arkistoitu – Internet Archive)
Satakunnan Viikko[vanhentunut linkki]
Nolan Bushnell

Nolan Bushnell
Nolan K. Bushnell (s. 5. helmikuuta 1943 Clearfield, Yhdysvallat) on yhdysvaltalainen ohjelmoija ja yrittäjä, joka on Atarin ja Chuck E. Cheese’s -ketjun perustaja.
Bushnell omistaa lukuisia patentteja, ja on saanut laajalti tunnustusta: hän on saanut paikan videopelien ja Consumer Electronics Associationin Hall of Famesta, Nations Restaurant Newsin ”Vuoden uudistaja” -palkinnon, ja hänet on nimetty Newsweekin ”50 ihmistä jotka muuttivat Amerikkaa” -listalle. Bushnell on perustanut yli 20 eri yritystä, ja häntä pidetään yleisesti videopeliteollisuuden isänä.
Bushnell valmistui Utahin yliopiston sähkötekniikan linjalta 1968. Hän perusti Atarin vuonna 1972 yhdessä ystävänsä Ted Dabneyn kanssa, ja loi menestystä muun muassa PONG-pelin ja Atari 2600 -konsolin avulla. Bushnell myi Atarin Time Warnerille 1976, ja erosi yrityksestä vuonna 1979. Bushnellin uusin yritys on interaktiivinen ravintola uWink, joka avattiin vuonna 2006.
Maine

Bushnell oli ehdokkaana Game Developers Choice Awardsin vuoden 2017 pioneeripalkinnolle, mutta aikomus peruttiin Bushnellin käytöksen vuoksi ja GDC päätti olla myöntämättä palkintoa sen sijaan omistaen sen "menneille tuntemattomille pioneereille". Palkinnon vastustajat sanoivat, että ehkä hän ansaitsee palkinnon mutta aika sille ei ole sopiva.
Aiheesta muualla

Wikimedia Commonsissa on kuvia tai muita tiedostoja aiheesta .
Nolan Bushnellin videohaastattelu (englanniksi)
Artikkeli The Dot Eaters -sivustolla (Arkistoitu – Internet Archive) (englanniksi)
Bushnellin haastattelu (Arkistoitu – Internet Archive) (englanniksi)
Discovery Channelin tekemä haastattelu Bushnellin kanssa (englanniksi)
uWink, Bushnellin uusimman yrityksen kotisivut (Arkistoitu – Internet Archive) (englanniksi)
Palveluskoirakoe

Palveluskoirakoe on palveluskoirien koulutustasoa mittaava koe.
Suomessa palveluskoirakokeiden kattojärjestönä toimii Suomen Palveluskoiraliitto, joka määrittelee Suomessa käytetyt palveluskoirakoemuodot. Koemuotoja on kaksitoista. Kokeita järjestetään sekä kansainvälisillä että kansallisilla säännöillä.